Výkladový slovník

Výkladový slovník je:
 v širšom zmysle slovník, ktorý poskytuje vecný výklad hesiel v ňom obsiahnutých 
 v užšom zmysle len jazykový výkladový slovník, teda slovník, ktorý poskytuje filologický výklad významu slov v ňom obsiahnutých; tento výklad môže byť vecný výklad (t.j. krátky a výstižný opis charakteristík) alebo štruktúrny výklad (t.j. naznačí sa vzťah slova k príslušnému základovému slovu)výkladový slovník. In: ; Nováková et al: Využívanie informačných zdrojov, 1998

Okrem samotného výkladu výkladový slovník často obsahuje aj ďalšie jazykové informácie o slove (koncovky pri skloňovaní, výslovnosť a podobne).

Druhy 
Jazykový výkladový slovník sa delí primárne na:
 všeobecný výkladový slovník - t.j. jazykový výkladový slovník pre celú slovnú zásobu jazyka
 terminologický slovník - t.j. jazykový výkladový slovník pre jeden odbor; je to často zároveň odborný náučný slovník

Medzi jazykové výkladové slovníky sa obyčajne radia aj tieto špeciálne druhy slovníkov:
slovník cudzích slov 
frazeologický slovník 
idiomatický slovník 
dialektologický slovník 
slovník porekadiel 
slovník prísloví 
slovník epitet 
slovník neologizmov 
slovník slangu 
slovník argotu
slovník alúzií

Výkladový slovník môže byť:
slovník súčasného jazyka
historický slovník

Výkladový slovník je obyčajne jednojazyčný slovník, ale niekedy je doplnený prekladmi do iných jazykov alebo paralelnými výkladmi v iných jazykoch a stáva sa tak viacjazyčným slovníkom.

 Jednojazyčný všeobecný výkladový slovník súčasného jazyka presun z článku slovník (výklad slov)
Jednojazyčný všeobecný výkladový slovník súčasného jazyka (ďalej len JVVSSJ) sa zakladá na lexikálnom materiáli súčasného jazyka. Podáva všestrannú semiotickú, systémovo i komunikačne orientovanú informáciu potrebnú pre používateľov. Materiálom pre jeho tvorbu je teda lexikálna zásoba konkrétneho jazyka, ktorá sa v slovníku všestranne opisuje.

V súvislosti s JVVSSJ možno hovoriť o tzv. metajazykovej funkcii jazyka. Je to vlastnosť jazyka umožňujúca používať prirodzený jazyk na opis jazyka. Vyjadruje snahu o zistenie podstatného.

Pri spracovávaní lexikálneho materiálu je potrebné odstupňovať slová postupne starnúce, zastarané a prognózovať nosnosť neologizmov. Výber musí byť vyvážený; môže sa zohľadniť aj hľadisko frekvenčné alebo encyklopedické. Používateľom JVVSSJ je verejnosť. 

Pri uvažovaní o jeho kolektívnom používateľovi je potrebné vziať do úvahy jednak pragmatický aspekt (postojové, expresívne, konotačné zložky lexikálnych jednotiek), a jednak aspekt sociolingvistický (makroštruktúra a mikroštruktúra JVVSSJ). Text JVVSSJ nie je určený na súvislé čítanie, ale má telegrafické poslanie.

Funkcia JVVSSJ je vedecká, národná, kultúrne reprezentatívna, didaktická a často aj normatívna.

 Slovenské JVVSSJ  
 Slovník slovenského jazyka (Š. Peciar)(1959 - 1968);
 Krátky slovník slovenského jazyka (J. Kačala); 
 Slovník súčasného slovenského jazyka (zatiaľ 3. zväzky. A - N) (K. Buzássyová) (2006 - ).

 Inojazyčné JVVSSJ 

Prvé JVVSSJ latinčiny a gréčtiny vydali otec a syn Robert a Henry Estiennovci (1532 a 1572). 

Slovník Dictionnaire de l´Académie française z roku 1694 slúžil ako vzor slovníkov tzv. akademického typu. 

Najvýznamnejším anglickým JVVSSJ je The Oxford English Dictionary (online, za poplatok) a americkým  Webster´s 3rd New International Dictionary of English Language (rok 1986), ktorý na svojich stránkach spracúva 450 000 hesiel. 

Najznámejší nemecký JVVSSJ je bezpochyby Duden - Das große Worterbuch der deutschen Sprache (6 zväzkov, roky 1978 - 1981; aktuálne vydanie len na CD).

 Referencie 

 Pozri aj 
encyklopédia
náučný slovník

Kategória:Slovníky
Kategória:Lexikografia